kardosdrur/scandi-wiki huggingface dataset:
Al Judi-bjerget

Al Judi-bjerget (også Mount Judi, Jūdī, Cudi, Cûdî, Qardū) er et 2.089 meter højt bjerg i det sydøstlige Tyrkiet. Det var ifølge den Syriske og Armenske tradition der, Noahs Ark strandede, efter Syndfloden,  men den blev i den kristne del af verden forladt, til fordel for traditionen, der sidestillede den bibelske placering med regionens højeste bjerg, Ararats bjerg.

Kilder og henvisninger

Bjerge i Tyrkiet
Groß Sarau

Groß Sarau er en by og en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Groß Sarau ligger på vestbredden af Ratzeburger See i Naturpark Lauenburgische Seen.
Ud over Groß Sarau ligger i kommunen landsbyerne og bebyggelserne Gut Tüschenbek (tidligere en del af Amt Tüschenbek), Nädlershorst, Ziegelhorst, Rothenhusen, Hornstorf, Klein Sarau og Holstendorf. Den sydlige del af Blankensee ligger i kommunens område.

Trafik 
Bundesstraße 207, der er den nutidige version af Alte Salzstraße fører gennem kommunen, og krydser i den nordlige del af kommunen motorvejen A20, der har to frakørsler i Groß Sarau. Fra den gamle toldstation Rothenhusen ved nordenden af Ratszeburger See, fører vandreruten Drägerweg til Lübeck. Her begynder også floden Wakenitz sit løb mod Trave ved Lübeck.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Må Guds fred og velsignelser være med ham (Islam)

Den arabiske sætning "Sallallahu alaihi wasallam" betyder "Må Guds fred og velsignelser være med ham". Dette er en sætning, som troende bruger, efter at have sagt en af profeternes navne.

Sætningen kan forkortes bl.a. som:

 Saws
 Saw
 Sas
 Saaws

Kilder 
 http://www.answering-islam.org/Index/S/saw.html

Arabiske ord og vendinger
Islam
Alter ego (flertydig)

Alter ego har flere betydninger:
 Alter ego
 Alter Ego (band)
Vuntut National Park

Vuntut National Park er en  nationalpark i  det nordlige Yukon i Canada. Parken blev oprettet i 1995 og det beskyttede område omfatter 4.345 kvadratkilometer. Det nærmeste samfund er Old Crow. Området er  på grund af forhandlinger mellem regeringen og First Nations om retten til området, helt uudviklet og helt uden veje.

Området hvor Vuntut  National Park ligger er traditionelle jagtmarker for Gwich'in-indianerne (Vuntut Gwitchin First Nation) og da parken blev grundlagt var det dels fordi man ville bevare vildmarken og dels fordi man ville fremme Gwich'ins kultur.

Nord for Vuntut ligger Ivvavik National Park. Mod vest, over grænsen til det amerikanske Alaska, ligger  det godt 78.000 km² store  Arctic National Wildlife Refuge.

Eksterne kilder/henvisninger 

Officielt websted

Nationalparker i Canada

Yukon
Etableret i 1995
Grænseoverskridende beskyttede områder
Nysted Nor

Nysted Nor  er et nor  på sydkysten af Lolland, mellem byen Nysted mod øst og Aalholm mod vest. Området er en del af det store Natura 2000-område nr. 173 Smålandsfarvandet nord for Lolland, Guldborgsund, Bøtø Nor og Hyllekrog-Rødsand, og er  både Vildtreservat,  Ramsar- og EF-fuglebeskyttelsesområde. Noret udgjorde, sammen med en sejlrende et beskyttet område for oldtidens og middelalderens skibe. Der findes ikke andre sådanne naturligt beskyttede havne på strækningen fra Nakskov til Møn. F.eks. lå Rødby i bunden af en lavvandet fjord med mange øer og havde store problemer med tilsanding af adgangen til byen. I dag må også Nysted som trafikhavn se sig besejret af skibenes størrelse og naturen. Sejlrenden kan kun rumme mindre skibe, og Lollands kyst er i færd med at udligne sig og lukke farvandet ud for byen af til en strandsø. Ud for byen ligger nemlig en lang sandtange, Rødsand, der strækker sig fra Brunddragene og halvøen Hyllekrog øst for Rødbyhavn næsten til Gedser.

Nysted Nor Vildtreservat 

Vildtreservatet er på 147 ha, hvoraf de 67 ha er på land, og resten vand. Østsiden af reservatet er præget af havneanlæg og bymæssig bebyggelse, men på vestsiden af noret findes skov- og  engarealer, samt  bevoksninger af tagrør og anden sumpvegetation. I efterårs- og vintermånederne er noret rasteplads for især gråand, troldand, hvinand, taffeland, knopsvane og blishøne.

Eksterne kilder/henvisninger 

Reservatfolder  fra Naturstyrelsen

Nor
Lolland
Nor
Ramsarområder i Danmark
Fuglebeskyttelsesområder i Danmark
Vildtreservater i Danmark
Lokaliteter i Guldborgsund Kommune
Pusling (flertydig)

Pusling har flere specialiseringer:
 Pusling
 Pusling (film)

Se også 
 Gnom
 Pygmæ
 Dværg
Sakhir

Sakhir (arabisk: الصخير) er et ørkenområde i den centrale del af Bahrain, cirka 20 kilometer syd-sydvest for landets hovedstad Manama.

Al-Sakhir paladset, der er en af Bahrains mest kendte bygninger, blev i 1870 opført i Sakhir. I begyndelsen af 2000'erne begyndte en omfattende forandring af området, hvor blandt andet University of Bahrains største campus blev opført, ligesom den store racerbane og motorsportsanlæg Bahrain International Circuit blev indviet i foråret 2004. Fra samme år er der siden blevet kørt Bahrains Grand Prix i Formel 1-serie på banen, med undtagelse af , hvor det blev aflyst på grund af politiske uroligheder i landet.

Ørkenområdet bliver også benyttet til camping af landets indbyggere. Al Areen Wildlife Park, landets eneste naturreservat og zoologisk have blev opført i 1976, og er beliggende i Sakhir. Den offentlige lufthavn Sakhir Air Base findes i den østlige del af området.

Referencer 

Bahrain
Old Crow (Yukon)

Old Crow (Teechik på Gwich'in) er en bebyggelse ved floden Porcupine River, i den nordlige del af Yukon i Canada. Det er territoriets nordligste samfund og kan kun nås med fly. Befolkningen var i 2011 på 245 indbyggere, af hvilke de fleste var Gwich'in-indianere.

Eksterne kilder/henvisninger 

Yukon
Silverstone

Silverstone er en by i Northamptonshire, England med godt 2.000 indbyggere.

Umiddelbart syd for byen ligger racerbanen Silverstone Circuit, hvor der blev kørt Formel 1-løb første gang i .

Eksterne henvisninger 

Byer i England
Northamptonshire
Haslum Station

Haslum Station (Haslum stasjon) er en metrostation på Kolsåsbanen på T-banen i Oslo.

Stationen åbnede i 1924 som en del af Lilleakerbanen. Stationen blev lukket i 2009 i forbindelse med opgradering af Kolsåsbanen og genåbnet lidt længere mod øst 15. december 2013.

Eksterne henvisninger

Noter 

T-banestationer i Oslo
Etableret i 1924
Arne Henriksen
Gjønnes Station

Gjønnes Station (Gjønnes stasjon) er en metrostation på Kolsåsbanen på T-banen i Oslo.

Stationen blev lukket 1. juli 2006, da Kolsåsbanen blev lukket, mens den blev opgraderet til metrostandard. Stationen blev genåbnet 8. oktober 2012 og fungerede som midlertidig endestation for banen til 15. december 2013.

Mens stationen var lukket, blev den alvorligt beskadiget af et jordskred natten mellem 18. og 19. oktober 2008. Grunden under en del af stationen blev presset tre meter op, så det ene spor blev drejet 90 grader og kom til at stå på højkant. Årsagen var formentlig pres på lermasser i undergrunden fra et stort lager af sten på nabogrunden, som Jernbaneverket benyttede i forbindelse med udvidelsen af jernbanen gennem Bærum.

Eksterne henvisninger

Noter 

T-banestationer i Oslo
Etableret i 1924
Arne Henriksen
Bekkestua Station

Bekkestua Station (Bekkestua stasjon) er en metrostation på Kolsåsbanen på T-banen i Oslo. Den er desuden endestation for sporvognene på Lilleakerbanen, der benytter Kolsåsbanens spor mellem Jar og Bekkestua.

Fra 1. juli 2003 til 22. november 2004 var Bekkestua endestation for Kolsåsbanen. Stationen blev lukket 1. juli 2006 sammen med banen, da denne skulle opgraderes til metrostandard. Fra 20. august 2007 til 15. februar 2009 blev den i stedet betjent af sporvognene på Lilleakerbanen, der blev forlænget hertil fra Jar. T-banetrafikken blev genoptaget 15. august 2011, mens sporvognene vendte tilbage 19. januar 2014.

Den opgraderede station blev tegnet af Arne Henriksen, der fik Bærum kommunes arkitekturpris i 2012 for det.

Eksterne henvisninger

Noter 

T-banestationer i Oslo
Etableret i 1924
Arne Henriksen
Alex Segal

Alex Segal (1. juli, 1915 – 22. august, 1977) var en amerikansk instruktør og producer af fjernsynsserier og film, samt filminstruktør.

Segal instruerede over 25 fjernsynsproduktioner, inklusive Celanese Theater (1951–52), mellem sin debut som insturktør på Starring Boris Karloff (1949) og sin død.

Segal instruede også nogle film, heriblant Joy in the Morning i 1965.

Han modtog adskillige Emmy-nomineringer som instruktør i 1950'erne og vandt en Primetime Emmy Award for at instruere Death of a Salesman i 1966. Segal sad også som formand for Division of Drama på University of Southern California fra 1971–1976.

Segal døde i 1977.

Filmografi

Som instruktør 

{| class="wikitable sortable" 
|-
! År
! Titel
! class= "unsortable" | Noter
|-
| rowspan=2 | 1949 || Volume One || 1 episode
|-
| Starring Boris Karloff || 
|-
| 1949-1950 || Actors Studio || 4 episodes
|-
| 1950-1951 || Pulitzer Prize Playhouse || 3 episodes
|-
| 1951-1952 || Celanese Theatre || 16 episodes
|-
| 1952 || Columbia University Seminar || 
|-
| 1953-1954 || The Campbell Playhouse || 2 episodes
|-
| 1953-1958 || The United States Steel Hour || 11 episodes
|-
| rowspan=2 | 1956 || Ransom! ||
|-
| Producers' Showcase || 3 episodes
|-
| 1958 || Kraft Television Theatre || 1 episode
|-
| 1958-1961 || The DuPont Show of the Month || 6 episodes
|-
| 1959 || Playhouse 90 || 2 episodes
|-
| 1960-1961 || NBC Sunday Showcase || 3 episodes
|-
| 1961 || Alcoa Premiere || 1 episode
|-
| rowspan=3 | 1963 || Hedda Gabler || 1 episode
|-
| Bob Hope Presents the Chrysler Theatre || 1 episode
|-
| All the Way Home ||
|-
| 1964 || The Nurses || 1 episode
|-
| rowspan=2 | 1965 || Joy in the Morning ||
|-
| Harlow || 
|-
| rowspan=2 | 1966 || Death of a Salesman ||
|-
| ABC Stage 67 || 1 episode
|-
| rowspan=2 | 1967 || The Crucible || TV-film
|-
| The Diary of Anne Frank || TV-film 
|-
| 1968 || Certain Honorable Men || TV-film
|-
| 1970 || To Confuse the Angel || TV-film
|-
| 1971 || Decisions! Decisions! || TV-film
|-
| 1973 || The Lie || TV-film
|-
| 1975 || My Father's House || TV-film
|-
| rowspan=2 | 1976 || The Story of David || TV-film
|-
| Rich Man, Poor Man Book II || TV miniserie
|}

 Som producer 

 Celanese Theatre (1951-1952; 15 episoder)
 Producers' Showcase (1956; 3 episoder)
 No Time for Sergeants'' (1958)

Referencer

Eksterne henvisninger 
 

Filminstruktører fra USA
Personer fra New York
Sébastien af Luxembourg

Prins Sébastien af Luxembourg (født 16. april 1992) er en luxemburgsk prins. Han er femte barn og fjerde søn af storhertug Henri og storhertuginde Maria Teresa.

Prinser af Luxembourg
Huset Bourbon-Parma
Marie-Astrid af Luxembourg

Marie-Astrid af Luxembourg (født 17. februar 1954) er en luxemburgsk prinsesse. Hun er ældste barn af storhertug Jean og storhertuginde Joséphine-Charlotte. Siden 1982 har hun været gift med ærkehertug Carl Christian af Østrig, sønnesøn af Karl 1., den sidste kejser af Østrig-Ungarn, med hvem hun har fem børn.

Anetavle 

Huset Bourbon-Parma
Prinsesser af Luxembourg
Gwich'in

Gwich'in er en indianerstamme som lever i Alaska samt og det nordlige Canada, hovedsageligt nord for polarcirklen. Deres sprog tilhører den athabaskanske sprogfamilie. Traditionelt har Gwich'in-indianerne ernæret sig med rendrift sig på den nordamerikanske ren, cariboun. I dag lever ca. 9000 gwich'iner i 15 lokalsamfund i Alaska og i Northwest Territories og Yukon i Canada.

Eksterne kilder/henvisninger 

 Gwichʼin Council International
 Vuntut Gwitchin web site (Yukon)
 Gwichʼin Tribal Council web site (Northwest Territories)
 Gwichʼin Social and Cultural Institute

Etniske grupper i Canada
Oprindelige amerikanere
Folkeslag i Arktis
Stubberup Mose

Stubberup Mose, der ligger mellem Nysted og Herritslev på den sydlige del af Lolland, er den eneste højmose på øen, og derfor noget helt specielt i denne landsdel. Den er en stærkt tilgroet næringsfattig højmose, som ligger i et ellers næringsrigt morænelandskab – og mosen har da desværre også modtaget næringsrigt drænvand. Af planter vokser der bl.a.: rundbladet soldug , eng-viol , tranebær , kragefod , dusk-fredløs , kær-fladstjerne , tormentil, djævelsbid, nikkende brøndsel, kær-svovlrod, krans-ynte, smalbladet kæruld, tue kæruld , stjerne-star, grå star, hunde-hvene, smalbladet ærenpris, hedelyng, maj-gøgeurt , stortoppet rapgræs, blåtop, vandnavle og lyse-siv som er et stort problem.

et areal på 3,5 ha af Stubberup Mose blev fredet i 1982, men der mangler stadig pleje af mosen.

Eksterne kilder/henvisninger 

 Om fredningen på fredninger.dk

Fredede arealer i Danmark
Moser i Danmark
Lokaliteter i Guldborgsund Kommune
Arnbjørn Ó. Dalsgarð

Arnbjørn Ólavsson Dalsgarð (f. 28. august 1971, fra Velbastað) er en færøsk forfatter, bibliotekar og musiker. rithøvundur (guitarspiller). I 2012 blev han ansat som leder af Tórshavns Bybiblitek (Býarbókasavnið). Før det arbejdede han ved Føroya Landsbókasavn. Han blev færdig med sin uddannelse til bibliotekar i 1999. Han er født i 1971, voksede op i Velbastaður og er bosat i Tórshavn. Han er medredaktør på det færøske litteraturtidsskrift Vencil sammen med Oddfríður Marni Rasmussen, det var også de to der etablerede tidsskriftet. Han var formand for Bókavarðafelagið fra 2003 til 2007 og i marts 2007 blev han valgt til formand for den Færøernes Forfatterforening (Rithøvundafelag Føroya) og samtidig frasagde han sig formandsposten i Bókavarðafelagið. Han var formand i Forfatterforeningen indtil 2009. Mens han boede i København i 1990'erne var han i perioder redaktør for de færøske studerende i Danmarks tidsskrift Oyggjaskeggi. Han har før spillet guitar i flere færøske bands, det var i 1980'erne. Han er gift med politikeren Rigmor Dam, som blev valgt i Lagtinget i 2011 og blev kulturminister i 2015, hun er uddannet lærer og har arbejdet som journalist. De har tre børn sammen.

Bibliografi

Novellesamlinger 
 2015 So hon starir inn í veggin
 2016 Albert

Noveller publiceret i tidsskrifter mm. 
 2005 Hygg hasin jólamaðurin, publiceret i Mín jólabók
 2005 Mausan er horvin, publiceret i Mín jólabók
 2006 Toftin hinumegin, publiceret i antologien "Svartideyði og aðrar spøkilsissøgur"
 2006 Skuggarnir á Skarvatanga, publiceret i Mín jólabók
 2006 So hon starir inn í veggin, publiceret i Vencil 1
 2007 Ivin, publiceret i Vencil 2
 2007 Eisini slíkt, sum nívir publiceret i Vencil 2
 2008 Ljósið publiceret i Vencil 5
 2008 Ein misskiljing publiceret i Mín jólabók
 2010 Triglav publiceret i Vencil 8
 2010 Brøður publiceret i Vencil 9
 2010 Hann sjálvur í Horni publiceret i Mín jólabók
 2011 Eitt satt undur publiceret i Mín jólabók
 2012 Albert og uttanroyndarvísindini, Albert og skaparin, Albert og almennið publiceret i Vencil 11
 2012 Hási Andersen publiceret i Mín jólabók
 2013 Tre noveller publiceret Vencil nr. 13
 2015 Søga søkir maka publiceret i Vencil nr. 15
 2015 Pápi tekir, publiceret i Mín jólabók

Digte 
 2009 To digte blev publiceret i Vencil nr. 7

Eventyr 
 2014 Einaferð var tað ..., Antologi med 15 færøske eventyr, som Jakob Jakobsen samlede på sine rejser på Færøerne i slutningen af 19. århundrede. Forfattere: Arnbjørn Ó. Dalsgarð, Lydia Didriksen, Oddfríður Marni Rasmussen, Oddvør Johansen. Illustrationer: Ann-Mari Egholm, Edward Fuglø, Herdis Jakobsen, Jón Sonni Jensen,

Priser og legater 
 2009 - Modtog Færøernes litteraturpris i kategorien Andre kulturelle værker for sit engagement i litteraturtidsskriftet Vencil, sammen med Oddfríður Marni Rasmussen
 2016 - 6-måneders arbejdslegat fra Mentanargrunnur Landsins

Noter 

Novelleforfattere fra Færøerne
Redaktører fra Færøerne
Bibliotekarer fra Færøerne
Musikere fra Færøerne
Personer fra Thorshavn
Journalister fra Færøerne
Prinsesse Alexandra, lady Ogilvy

Prinsesse Alexandra af Kent, den ærede lady Ogilvy, KG, GCVO, (Alexandra Helen Elizabeth Olga Christabel; født 25. december 1936) er en britisk prinsesse og medlem af den britiske kongefamilie.

Hun er den yngste af dronning Marys og kong Georg 5. af Storbritanniens tre sønnedøtre. Desuden er hun dronning Elizabeth 2. af Storbritanniens eneste kusine på fædrene side.

Forældre 
Prinsesse Alexandra er datter af prinsesse Marina af Grækenland og Danmark (sønnedatter af Georg 1. af Grækenland og oldedatter af Christian 9. af Danmark) og prins George, hertug af Kent, (der også var oldebarn af kong Christian 9. af Danmark).

Familie 
I 1963 blev prinsesse Alexandra gift med den ærede hr. Angus Ogilvy KCVO, PC (1928 – 2004), der var den næstældste søn af David Ogilvy, 12. jarl af Airlie (1893 – 1968). 

Man skønner, at 200 millioner seere fulgte det TV transmitterede bryllup, der fandt sted i Westminster Abbey. 

Efter brylluppet lejede Angus Ogilvy Thatched House Lodge i Richmond Park for en periode på 150 år. Her voksede parrets to børn op, og prinsesse Alexandra disponerer stadig over huset. Hun har også en lejlighed på St. James's Palace i London.

Titler 
 25. december 1936 – 24. april 1963: Hendes kongelige højhed prinsesse Alexandra af Kent 
 24. april 1963 – 31. december 1988: Hendes kongelige højhed prinsesse Alexandra, Den Ærede fru Angus Ogilvy 
 31. december 1988 – nu: Hendes kongelige højhed prinsesse Alexandra, Den Ærede Lady Ogilvy 

Hendes fulde titel er: Hendes kongelige højhed prinsesse Alexandra Helen Elizabeth Olga Christabel, Den Ærede Lady Ogilvy, Kongelig Lady af Hosebåndsordenen, Dame Storkors af den Kongelige Victorianske Orden.

Hr. Angus Ogilvy var borgerligt født, (som en yngre søn af en jarl havde han dog høflighedstiltalen: Den ærede). Derfor var prinsesse Alexandra kendt som Den ærede fru Angus Ogilvy i første 25 år af sit ægteskab. 

Den 31. december 1988 blev Angus Ogilvy Knight Commander af den Kongelige Victorianske Orden, og han blev derefter tituleret som Sir Angus Ogilvy, mens prinsesse Alexandra blev tituleret som Lady Ogilvy.

I 1997 blev Angus Ogilvy medlem af statsrådet med rang som viceminister. Hans titel blev: The Right Honourable (den meget ærede) Sir Angus Ogilvy. Britiske ministres ægtefæller bruger ikke regeringstitler, og prinsesse Alexandra fik ikke titlen meget æret. 

På sin 24 års fødselsdag (25. december 1960) fik prinsesse Alexandra tildelt ordenen Dame Storkors af den Kongelige Victorianske Orden. Prinsesse rangerer højere end Dame, og Alexandra bruger ikke Dame i sin korte titel. 

I 2003 blev prinsesse Alexandra optaget i Hosebåndsordenen med titlen: kongelig lady af Hosebåndsordenen. Alexandra var både kongelig og lady i forvejen, og hun bruger ikke kongelig lady i sin korte titel.

Prinsesser fra Storbritannien
Huset Windsor
Alex Mowatt

Alex James Mowatt (født 13. februar 1995 i Doncaster, England) er en engelsk fodboldspiller, der til daglig spiller hos Barnsley.

Karriere statistik

Eksterne henvisninger 

Fodboldspillere fra England
Fodboldspillere fra Leeds United F.C.
Ferrari World

Ferrari World Abu Dhabi er en forlystelsespark på den kunstige ø Yas i Abu Dhabi, Forenede Arabiske Emirater. Selve parken ligger på motorsportsbanen Yas Marina Circuits område. Det er den første og eneste Ferrari-brandede temapark, og den største indendørs forlystelsespark i verden, ligesom verdens hurtigste rutsjebane, Formula Rossa, er beliggende her.

Første spadestik blev taget 3. november 2007, og det tog tre år at udvikle og opføre Ferrari World, inden den officielt blev indviet 4. november 2010. Hele parken dækker et areal på 86.000 m2. Den har i alt 23 forlystelser, hvoraf de fire er rutsjebaner. Én femte er under opførsel, og åbner i løbet af 2016.

Ferrari World Abu Dhabi blev ved World Travel Awards i 2015 kåret til "Mellemøstens bedste turistattraktion".

Referencer

Eksterne henvisninger 

 Ferrari Worlds officielle hjemmeside  

Abu Dhabi
Etableret i 2010
Forlystelsesparker i Forenede Arabiske Emirater
World
Frances D'Souza, baronesse D'Souza

Frances Gertrude Claire D'Souza, Baroness D'Souza, CMG, PC (født: Frances Gertrude Claire Russell) (født 18. april 1944) er en britisk forsker og politiker (uden for partierne), der blev livstidsmedlem af Overhuset i 2004 og formand for Overhuset (Lord Speaker) fra 2011 og frem til september 2016.

Personligt liv 
Frances D'Souza har to gange været gift med den portugisiske læge Stanislaus (Stanley) Joseph D'Souza. Første gang var i 1959–1974 og anden gang er fra 2003. Parret har to døtre. Den ældste er journalisten Christa D'Souza (født 1960).

I 1985–1994 var Frances D'Souza gift med Martin John Griffiths.

Crossbench life peers
Helene Hayman, baronesse Hayman

Helene Valerie Hayman, baronesse Hayman,  GBE, PC (født: Helene Valerie Middleweek) (født 26. marts 1949 i Wolverhampton) er en britisk politiker (Labour, senere uden for partierne), der blev livstidsmedlem af Overhuset i 1996. I 2006 – 2011 var hun Overhusets første valgte formand (Lord Speaker).

Underhusets yngste medlem 
I 1974 – 1979 var Helene Hayman medlem af Underhuset, valgt for Welwyn Hatfield i det sydlige Hertfordshire. Frem til 1977 var Helene Hayman Underhusets yngste medlem (Baby of the House).

Efter sin tid i Underhuset blev Helene Hayman en lokal sundhedspolitiker.

Viceminister 
I 1996 blev Helene Hayman livstidsmedlem af Overhuset. Dermed vendte hun tilbage til landspolitik. 

Efter Labours valgsejr i 1997 blev hun juniorminister, først i Ministeriet for miljø, transport og regioner, derefter i Sundhedsministeriet og fra juli 1999 i Ministeriet for landbrug, fiskeri og  fødevarer. 

I begyndelsen af 2001 blev hun medlem af statsrådet. Senere samme år forlod hun Fødevareministeriet for at blive formand for bestyrelser inden for sundhedsvæsenet.

Formand for Overhuset  
Fra gammel tid har regeringen udnævnt Overhusets formand (lordkansleren). I forfatningsreformen af 2005 blev det bestemt, at Overhuset i fremtiden selv skulle vælge sin formand (Lord Speaker).

Den siddende lordkansler (Charles Falconer, baron Falconer af Thoroton) indvilgede i at være midlertidig Lord Speaker, mens Overhuset valgte sin formand. I den 8. valgrunde blev Helene Hayman valgt, og hun kunne indtage sædet som Lord Speaker ved Overhusets samling i september 2006. 

Helene Hayman genopstillede ikke, da Overhuset igen skulle vælge formand i 2011, og posten blev overtaget af Frances D'Souza, baronesse D'Souza.  

Crossbench life peers
Medlemmer af Underhuset
Ministre fra Storbritannien
Britiske politikere fra Labour
Briter i 1900-tallet
Briter i 2000-tallet
Personer_fra_Wolverhampton